Coba jelasin Latar belakang dari Wong Chen dalam bahasa melayu dong

Wong Chen dilahirkan di Hospital Assunta, Petaling Jaya pada 18 Disember 1968 dan menghabiskan zaman kanak-kanak di Kuala Lumpur dan Kota Bharu, Kelantan. Bapanya ialah ahli perniagaan yang bekerja sendiri, manakala ibunya ialah seorang suri rumah. Beliau mempunyai tiga adik beradik, dua adik lelaki dan seorang adik perempuan. Walaupun Chen dilahirkan di Petaling Jaya, beliau menghabiskan banyak masa awal di Kota Bharu di mana perniagaan bapanya didasarkan dan ini juga di mana beliau menerima pendidikan utamanya. Beliau meneruskan pengajiannya dengan menghadiri United World College of South East Asia di Singapura. Seterusnya selepas menamatkan sekolah menengah, beliau melanjutkan pendidikan akademiknya dengan membaca Undang-undang dan menerima ijazah undang-undangnya dari Universiti Warwick.

Setelah menamatkan universiti, Chen kembali ke kampung halamannya Kota Bharu dan mula mengamalkan undang-undang. Semasa berkhidmat di Kota Bharu, beliau juga melakukan aktiviti kemasyarakata  dengan membantu golongan miskin di luar bandar dan tidak berdaya melalui biro bantuan perundangan tempatan. Selepas menghabiskan lima tahun di kampung halamannya, beliau kemudian berpindah ke Kuala Lumpur di mana beliau menjadi seorang peguam yang mengkhusus dalam undang-undang korporat dan teknologi maklumat. Semasa Krisis Kewangan Asia 1997, beliau mula memendam perasaan yang kuat dalam politik Malaysia terutamanya selepas Pergerakan Reformasi.